[{"text_idx": "#000002", "text": "Kartenn ar bed e brezhoneg"}, {"text_idx": "#000004", "text": "Poblan\u0303s 2020 ke\u0302r pennan\u0303 Breizh"}, {"text_idx": "#000005", "text": "Anv ke\u0302riou\u0300 Breizh e brezhoneg"}, {"text_idx": "#000006", "text": "Ke\u0302riou\u0300 Breizh dre strollad kumuniou\u0300, bro ha paou\nKe\u0302riou\u0300 Breizh dre strollad kumuniou\u0300"}, {"text_idx": "#000008", "text": "Breizh, eus ar rouantelezh mil bloaz d\u2019ar rannvro europat\nPenaos skrivan\u0303 ho chomlec\u2019h e brezhoneg?"}, {"text_idx": "#000009", "text": "Breizh, eus ar rouantelezh mil bloaz d\u2019ar rannvro europat"}, {"text_idx": "#000010", "text": "Reuziad ar Vikinged e Breizh"}, {"text_idx": "#000011", "text": "E-pad an IXvet kantved e kustum an Norsed (eus Norvegia hag eus Danmark dreist-holl) \u2014 hag a vez graet Vikinged anezho alies \u2014 mont d\u2019ober taoliou\u0300 skrap a-hed-da-hed aodou\u0300 gwalarn Europa, ha tamm-ha-tamm e tro o zagadennou\u0300 en aloubadegou\u0300. Drastan\u0303 a reont ke\u0302r Naoned (na oa ket c\u2019hoazh dindan beli ar Vretoned d\u2019an ampoent) e 843 met ne chom ket diwast Brittania, daoust ma teu a-benn rouaned Breizh d\u2019o delc\u2019her well-wazh, betek mont d\u2019o implijout a-wechou\u0300 a-enep ar Franked. Alan ar C\u2019hentan\u0303 \u2014 Alan Veur \u2014 a zo trec\u2019h warno en emgann Kistreberzh e 890 hag ar peoc\u2019h a zistro er vro betek e varv e 907. Ne oar ket e warlerc\u2019hidi chom unanet ha ne c\u2019hallont ket talan\u0303 outo hag en o dalc\u2019h e kouezh Breizh a-bezh: lakaet eo an arigrap war abati Landevenneg ha dismantret eo e 913. Pennou\u0300 bras an Iliz a dec\u2019h kuit da Francia, hag e kasont relegou\u0300 ar sent hag o levriou\u0300 kaer ganto; an noblan\u0303s hag ar pennou\u0300 bras all, int-i, a dec\u2019h da Vro-Saoz, pe neuze ez int sujet dezho mar chomont. Adalek 913 betek 937 e teu Breizh da vezan\u0303 ur brin\u0303selezh viking, anvet Brettland ganto, pe c\u2019hoazh Sudra Brettland (\u201cBreizh ar su\u201d \u2014 hini an norzh eo Breizh-Veur), renet eus Namsborg (Naoned), tro-ha-tro gant Ro\u0308gnvaldr (925-930), Feocha\u0301n (pe Finnaca\u0301n) (\u2020931) ha Ha\u0301kon (\u2020937). Un emsavadeg dieubin\u0303 kentan\u0303 a c\u2019hoarvez e 931. War atiz Yann Landevenneg, un abad, e tistro Alan II (Alan Varvek), mab-bihan da Alan Ian\u0303, da Vreizh. Dilestran\u0303 a ra e-kichenik Dol e 936. Brezelin\u0303 a ra ouzh an Norsed e-pad ar bloaz 937 hag e skarzh anezho kuit diouzh Naoned er bloaz-se end-eeun. Er bloaz 939, e Treant, e c\u2019hoarvez ar pezh emgann diwezhan\u0303. War-lerc\u2019h reuziad ar Vikinged ne vo ket Breizh ken ar vro yac\u2019h ha kren\u0303v a c\u2019houneze douarou\u0300 war-zu ar reter. Kollet eo an douarou\u0300 bet gounezet e-kerzh an IXvet kantved, hag ar brezhoneg da gregin\u0303 gant e gilan\u0303, petra bennak ma oa krog ar vrientinien da vezan\u0303 gallekaet mui-pe-vui dija. N\u2019eo ket bet du-holl marevezh ar Vikinged evelkent. Ganto eo bet dinerzhet Bro ar Franked ivez, a oa prest da euvrin\u0303 Breizh. Ar stourm hag ar frankizadur kaset da benn gant ar Vretoned o deus degaset ur \u201cspered broadel\u201d hag en deus roet tro evel-se da addegas er goulou\u0300 ur Stad vreton pa oa gounezet un darn eus ar vrientinien gant ar bed frank dija."}, {"text_idx": "#000014", "text": "Hil rouaned ha duged Breizh"}]